גרג קיניר

גרג קיניר (באנגלית: Gregory Kinnear; ‏ נולד ב-17 ביוני 1963) הוא שחקן אמריקאי. גרג קיניר נולד בלוגנספורט שבמדינת אינדיאנה שבארצות הברית לאדוארד קיניר (Edward Kinnear), דיפלומט אמריקאי ולסוזן (Suzanne Kinnear), עקרת בית. לגרג שני אחים בוגרים - ג'יימס (נולד בשנת 1957) וסטיב (נולד בשנת 1959). בהיותו ילד, עברה משפחתו של גרג קיניר לעיתים קרובות ממקום מגורים אחד למשנהו בשל עבודת האב. בין השאר התגורר קיניר בביירות שבלבנון ובאתונה שביוון. קיניר למד עיתונאות משודרת באוניברסיטת אריזונה שבטוסון. עם סיום לימודיו עבר ללוס אנג'לס שם עבד בחברת אמפייר אנטרטיינמנט. הוא נכשל במבחן במה לתפקיד של מגיש ברשת MTV אולם התקבל לעבודה ככתב בתחנה. קיניר השתתף בתפקידים משניים בסדרות "פרקליטי אל איי" ו"החיים נמשכים". קיניר היה היוצר, המפיק והקריין בסדרה "Best of the Worst" ששודרה בשנים 1991–1990. תפקידו המרכזי הראשון היה כשדר בסדרה "Talk Soup" בה השתתף עד שנת 1995. החל משנת 1994 הנחה תוכנית אירוח משלו ברשת NBC בשם: "מאוחר יותר עם גרג קיניר" (Later with Greg Kinnear). בשנת 1994 השתתף קיניר בתפקיד ראשי בקומדיה "בלנקמן", ובשנת 1995 השתתף בסרטו של סידני פולאק "סברינה" (עיבוד מחודש לסרטו של בילי ויילדר משנת 1954 הנושא אותו שם). בשנת 1996 השתתף בתפקיד הראשי בקומדיה "Dear God" ובשנת 1997 השתתף בדרמה הקומית "הכי טוב שיש" - תפקיד בגינו היה מועמד לפרס אוסקר לשחקן המשנה הטוב ביותר. ב-2011 שיחק את ג'ון קנדי במיני-סדרה "משפחת קנדי". בשנת 2012 שיחק לצד ג'ניפר קונלי בדרמה הרומנטית "כותבים, סיפור אהבה". בשנת 2016 שיחק קיניר בדרמה הביוגרפית "באישור", בכיכובה של קרי וושינגטון, כאשר גילם את ג'ו ביידן, הסנטור דאז מטעם מדינת דלאוור. ב-5 בינואר 2022 ביצע קיניר את הופעת הבכורה שלו בתיאטרון, כשגילם את דמות אטיקוס פינץ' במחזה "אל תיגע בזמיר" שמוצג בתיאטראות ברודוויי מאז שנת 2018, בעיבוד החדש מאת ארון סורקין. קיניר החליף בתפקיד את ג'ף דניאלס. ב-1999 נישא קיניר לדוגמנית האנגלייה הלן לבדון. לזוג שלוש בנות. רצח במיסיסיפי (סרט טלוויזיה, 1990) - בתפקיד כתב חדשות. דילינג'ר (סרט טלוויזיה, 1991) מבוסס על סיפור שקרי (סרט טלוויזיה, 1993) בלנק מן - גיבור בתחתונים (1994) - בתפקיד מארח בתוכנית אירוח טלוויזיונית. סברינה (1995) - בתפקיד דייוויד לאראבי. אלוהים היקר ‏(1996) - בתפקיד טום טרנר. ביווס ובאטהד דו אמריקה (1996, דיבוב) - הסוכן בורק. A Smile Like Yours‏ (1997) - בתפקיד דני רוברטסון. הכי טוב שיש (1997) - בתפקיד סיימון בישופ. יש לך הודעה (1998) - בתפקיד פרנק נבאסקי. אנשי המסתורין (1999) - בתפקיד לאנס האנט. מאיזה כוכב אתה? (2000) - בתפקיד פרי גורדון. האחות בטי (2000) - בתפקיד ג'ורג' מקורד. לוזר (2000) - בתפקיד אדוארד אלקוט. רואה בקלפים (2000) - בתפקיד ויין קולינס. מישהו כמוך (2001) - בתפקיד ריי בראון. אהבה בין חברים (סרט טלוויזיה, 2001) - בתפקיד טום. חיילים היינו (2002) - בתפקיד ברוס פ. קרנדל. מאחורי המצלמה (2002) - בתפקיד בוב קריין. תקועים לנצח (2003) - בתפקיד וולט. שיבוט מסוכן (2004) - בתפקיד פול דנקן. רובוטס (2005, דיבוב) - בתפקיד ראצ'ט. Bad News Bears‏ (2005) - בתפקיד רוי בולוק. מטאדור (2005) - בתפקיד דני רייט. אומת המזון המהיר (2006) - בתפקיד דון אנדרסן. מיס סאנשיין הקטנה (2006) - בתפקיד ריצ'רד הובר. Invincible‏ (2006) - בתפקיד דיק ורמייל. בלתי ידוע‏ (2006) - בתפקיד ריצ'רד מקקיין. חגיגה של אהבה (2007) - בתפקיד ברדלי סמית'. הברקה (2008) - בתפקיד רוברט קרנס. השיר האחרון (2010) מי שמאמין (2011) בתפקיד: קארל ונדרמיר. קרח דק (2011) - בתפקיד: מיקי. זה מה שאני (2011) - קריין רצח של חתול (2014) חדשות בהפרעה (2014) הפרקליט (2014) יש גן עדן (2014) באישור (2016) שונה אך דומה (2017) - בתפקיד רון האל. בריגסבי הדוב (אנ')‏ (2017) בריאן בנקס (אנ')‏ (2018) אתר הצלילה בים האדום (2019) מוזר אבל נכון (2019) החיים על פי פרנקי (2019) הפילוסופיה של פיל (2019) - גם במאי לא ממושמעות (2020) משבר (2021) Sight‏ (2023) You Gotta Believe‏ (TBA) - קליף יאנג באושר ועושר: אגדה לכל ילד (2000) - דיבוב משפחת קנדי (2011) - ג'ון פיצג'רלד קנדי הפרקליט (2014) - קיגן דיאן אזור הדמדומים (2019) העמדה (2020) - גלן בייטמן ציפור שחורה (2022) - בריאן מילר Shining Vale‏ (2022) - טרי פלפס אל תיגע בזמיר (החל מ-5 בינואר 2022) – אטיקוס פינץ'. גרג קיניר, במסד הנתונים הקולנועיים IMDb (באנגלית) גרג קיניר, באתר AllMovie (באנגלית) גרג קיניר, באתר Rotten Tomatoes (באנגלית) גרג קיניר, באתר Box Office Mojo (באנגלית) גרג קיניר, במסד הנתונים הקולנועיים KinoPoisk (ברוסית) גרג קיניר, באתר MusicBrainz (באנגלית) גרג קיניר, באתר Discogs (באנגלית) ריאיון עם קיניר, באתר WHO.com איילה אור-אל, הכל למען מטרה טובה: גרג קיניר ממציא את המגב ב"הברקה", באתר nrg‏, 8 בינואר 2009 דודי כספי, לוס אנג'לס‏, "אוהב את הטיפוס הקשה שקל לחבב": גרג קיניר לקראת "הפרקליט", באתר וואלה, 9 במרץ 2014 Evans, Greg (November 3, 2021). Greg Kinnear To Make Broadway Debut As Atticus Finch In ‘To Kill A Mockingbird’. Deadline Hollywood. Retrieved November 8, 2021